CELEX: C2007/211/80
Language: bg
Date: 2007-09-08 00:00:00
Title: Дело T-239/07: Иск, предявен на 9 юли 2007 г. — Pathé Distribution/EACEA

8.9.2007   
            
            
               BG
            
            
               Официален вестник на Европейския съюз
            
            
               C 211/42
            
         Иск, предявен на 9 юли 2007 г. — Pathé Distribution/EACEA
   (Дело T-239/07)
   (2007/C 211/80)
   Език на производството: френски
   Страни
   
      Ищец: Pathé Distribution SAS (Париж, Франция) [представител: P. Deprez, avocat]
   
      Ответник: Изпълнителна агенция за образование, аудиовизия и култура (EACEA)
   Искания на ищеца
   
               —
            
            
               да се приеме за установено, че договор № 2006-09120304D1021001FD1507 не е развален по надлежния ред от Изпълнителната агенция за образование, аудиовизия и култура и продължава да е в сила,
            
         
               —
            
            
               да бъде осъдена Изпълнителната агенция за образование, аудиовизия и култура, да заплати на ищеца оставащата дължима, по силата на договора, сума от 9 737 EUR.
            
         Правни основания и основни доводи
   С този иск, основан на арбитражна клауза, ищецът иска да бъде осъдена ответната страна да заплати сума, отговаряща на остатъка, който му се дължи, в изпълнение на договор № 2006-09120304D1021001FD1507 за финансова помощ от Общността, за проект за видео разпространение на един филм, сключен по програмата Медия Плюс, приета с Решение на Съвета 2000/821/EО (1).
   Договорът е подписан от страните на 27 юни 2006 г. и ответникът е заплатил на ищеца аванс, в съответствие с разпоредбите на договора. На 8 май 2007 г. ответната страна е изпратила на ищеца писмо, с което разваля договора, поради това, че общата реална стойност на проекта е по-ниска от предвидения за проекта бюджет и не е дадено никакво писмено обяснение, при представяне на финансовия отчет за проекта и иска възстановяване на платения аванс. Обратно, ищецът смята, че в съответствие с договорните клаузи, приносът на ответника за проекта трябва да достигне 50 % от реалната стойност на видеографичното разпространение и иска, поради това, заплащането на оставащата дължима, над вече платеният аванс, сума.
   В подкрепа на иска си, ищецът изтъква че развалянето на договора от ответната страна е нередовно и необосновано, тъй като тя не е спазила условията на договора, свързани с реда за разваляне, а именно, не е дала на ищеца срок да направи възражения, относно състоянието на изпълнението на договора. Според ищеца, Първоинстанционният съд би трябвало да приеме, че договорът, следователно, продължава да е в сила.
   Освен това, той оспорва мотивите за разваляне на договора изложени от ответната страна, а именно, неизпълнението на неговите договорни задължения.
   
      (1)  Решение на Съвета 2000/821/EО от 20 декември 2000 г. относно изпълнението на програма за насърчаване на развитието, разпространението и насърчаване на европейски аудиовизуални творби (МЕДИЯ Плюс — развитие, разпространение и насърчаване) (2001-2005 г.), OВ L 336, стp. 82.